ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ, ՓՈՓՈԽՈՒԹՅՈՒՆՆԵՐ ՈՒ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՎԱՐՉԱՊԵՏԻ ԱՇԽԱՏԱԿԱԶՄԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ»
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ

[bookmark: _GoBack]Հայաստանի Հանրապետությանում կորոնավիրուսային վարակի (COVID-19) կանխարգելման, վերահսկման, բուժման նպատակով ՀՀ կառավարության 2020 թվականի մարտի 28-ի N 387-Ն, մարտի 30-ի N 393-Ն, ապրիլի 01-ի N 423-Ն և N 424-Ն, ապրիլի 02-ի N 428-Ն և ապրիլի 06-ի N 488-Ն որոշումներով հատկացված ֆինանսական միջոցներով արտերկրից հրատապ կարգով ձեռք են բերվել կոռոնավիռուսի թեսթեր, պաշտպանիչ արտահագուստներ, դիմակներ (FFP2, KN95), ռեագենտներ և անհրաժեշտ պարագաներ,  թոքերի օդափոխման սարքեր (Ventilator), թթվածին արտադրող գեներատորներ (80լ/ր, 400լ/ր): 
Կորոնավիրուսային (COVID-19) համավարակով պայմանվորված աշխարհում հայտարարված արտակարգ դրության հետևանքով առաջացած մի շարք սահմանափակումների պայմաններում, համավարակի վտանգավորությամբ և տարածման տեմպերով պայմանավորված  ախտորոշան բժշկական հավաքածուների, պաշտպանիչ բժշկական պարագաների և  բժշկական սարքավորումների ձեռք բերումը կազմակերպվել է հրատապ կարգով և սեղմ ժամկետներում:
Արտերկրից վերոնշյալ ձեռքբերումների համար ձևավորվել է 555,966.4 հազ. դրամի հարկային պարտավորություն:
Վերոգրյալով պայմանավորված, Վարչապետի աշխատակազմի նախորդ տարվա հարկային պարտավորութունները պատշաճ կատարելու նպատակով, ներկայացված նախագծով նախատեսվում է Հայաստանի Հանրապետության 2021 թվականի պետական բյուջեի եկամուտների և ծախսերի ավելացման միջոցով Հայաստանի Հանրապետության կառավարության պահուստային ֆոնդից Վարչապետի աշխատակազմին 2021 թվականի առաջին կիսամյակում հատկացնել 555,966.4 հազ. դրամ՝ Հայաստանի Հանրապետության 2021 թվականի պետական բյուջեով հաստատված «1136. ՀՀ Վարչապետի լիազորությունների իրականացման ապահովում» ծրագրի՝ նոր ստեղծվող «11014. Աջակցության տրամադրում` նախորդ տարվա հարկային պարտավորութունների վճարման նպատակով» միջացառման շրջանակներում: 


Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.
Հայաստանի Հանրապետության կառավարության սույն որոշման նախագծի ընդունման արդյունքում Հայաստանի Հանրապետության 2021 թվականի պետական բյուջեի եկամուտները և ծախսերը կավելանան 555,966.4 հազ. դրամով:




	
